Tromba tal-arja jew uragan. Vortiċi ta' riħ b'qawwa ta' riefnu li jifforma kolonna li tkaxkar kollox magħha. Is-sajjieda jibżgħu ħafna mid-dagħbien għaliex il-qawwa tiegħu tiġbed magħha l-ilma baħar u hi ta' periklu għad-dgħajjes tas-sajd. Is-sajjieda kellhom talb speċjali biex jipproteġu ruħhom biex it-tromba tinqata'. It-talb kien jingħad minn taħt l-ilsien biex ħadd ma jisma' l-kliem 'sagru-maġiku'. Kien importanti li t-talba tibqa' mistura minn ħaddieħor. Darba biss setgħu jlissnu din it-talba lil sħabhom, u dan kien f'lejlet il-Milied. Jeżistu leġġendi u superstizzjonijiet dwar id-dagħbien. Ħofra jew għerien fondi li l-passaġġ tagħhom jintlewa għal ħafna tul. Abbiss. Ħofra kbira fil-blat. Qabb. ma' DAGĦBA li tfisser rabja u qilla.